paragraph_text: Bir je jedan od pritoka rijeke Belaje – nastaje kod sela Novo-Troickoje u Miškinskom rajonu Baškirije. Rađa se iz vrela, zatim, približno 5&nbsp;km dalje, povlači se ponovno pod zemlju, a tek u selu Malonakarjakovu izbija na površinu mnogobrojnim izvorima, te s nekih stotinjak metara dobiva snagu i iz šumske divljine izlazi u dolinu. Ovdje su na Biru mnogi duboki bazeni, tihe dubine, burni plićaci.